между Европейската икономическа общност и Кралство Норвегия относно определени договорености за селското стопанство (7) (наричано по-долу „Споразумението от 1992 г.“). Освен това в него се предвижда, че по отношение на понятието за достатъчна обработка за придаване на статус на продукти с произход трябва да се прилага приложение II към Протокол 4 към Споразумението за Европейското икономическо пространство, а не допълнението към приложение IV към Споразумението от 1992 г. (8) (9)
 (6)
 Тарифните квоти, определени в Регламент (ЕО) No 992/95, за продуктите, различни от продуктите от глави 3, 15 и 16 от КН, са предвидени или в Споразумението от 1992 г., или в Споразумението под формата на размяна на писма между Европейската общност и Кралство Норвегия относно допълнителните търговски преференции за земеделски продукти, договорени въз основа на член 19 от Споразумението за Европейско икономическо пространство (10), или в Споразумението под формата на размяна на писма между Европейския съюз и Кралство Норвегия относно допълнителните търговски преференции за селскостопански продукти, постигнато на основание член 19 от Споразумението за Европейското икономическо пространство (11). Във всички посочени споразумения се предвижда по отношение на тарифните квоти, за които се отнасят, да се прилагат правилата по приложение IV към Споразумението от 1992 г. Затова Регламент (ЕО) No 992/95 следва да бъде изменен, за да бъде отчетена приложимостта на правилата за произход по приложение IV към Споразумението от 1992 г.
 (7)
 За да се отчете големият брой несъществени изменения в кодовете по Комбинираната номенклатура, установена в Регламент (ЕИО) No 2658/87 на Съвета (12), и в подразделенията по ТАРИК, е целесъобразно приложението към Регламент (ЕО) No 992/95 да бъде заменено. За повече яснота тарифните квоти, определени в Регламент (ЕО) No 992/95, следва да бъдат разделени в две отделни приложения според правилата за произход, определени в споразуменията за откриване на съответните тарифни квоти за рибни продукти и за селскостопански продукти.
 (8)
 Тарифните квоти, определени в приложение IV към Споразумението от 2018 г., са изразени като годишни количества, затова вносът следва да се управлява по календарни години. Тъй като обаче Споразумението от 2018 г. влиза в сила едва на 1 октомври 2018 г., допълнителните количества за 2018 г., които се изчисляват пропорционално, както и годишните количества за следващите години, следва да бъдат определени съгласно приложение IV към посоченото споразумение.
 (9)
 Тарифните квоти следва да се управляват от Комисията въз основа на хронологичния ред на датите на приемане на митническите декларации за допускане за свободно обращение в съответствие с правилата за управлението на тарифните квоти, съдържащи се в Регламент за изпълнение (ЕС) 2015/2447 на Комисията (13).
 (10)
 Поради това Регламент (ЕО) No 992/95 следва да бъде съответно изменен.
 (11)
 Споразумението от 2018 г. влиза в сила на 1 октомври 2018 г. Поради това настоящият регламент следва да се прилага от същата дата.
 (12)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 992/95 се изменя, както следва:
 1)
 Член 1, параграф 3 се заменя със следното:
 „3. По отношение на тарифните квоти, определени в приложение I към настоящия